open-index/open-wikipedia-markdown huggingface dataset:
משרד התחבורה (הממלכה המאוחדת)

**משרד התחבורה** (באנגלית: **Department for Transport,** בראשי תיבות: **DfT**) הוא משרד ממשלתי בממשלת הממלכה המאוחדת. המשרד אחראי על רשת התחבורה באנגליה, וכן על מספר תחומים מוגבלים בענייני תחבורה בסקוטלנד, ויילס וצפון אירלנד אשר לא הועברו בסמכויות לממשלות האזוריות.

בראש המשרד עומד מזכיר המדינה לענייני תחבורה (Secretary of State for Transport).

## תפקידים ואחריות
משרד התחבורה אחראי על מגוון תחומים הקשורים לניהול ותחזוקת מערכות התחבורה בבריטניה. תחומי הפעולה המרכזיים כוללים:
* **כבישים ורשויות מקומיות באנגליה** – קביעת מדיניות, מתן הנחיות והקצאת מימון לרשויות מקומיות כדי לסייע להן בתחזוקת רשתות הדרכים, בשיפור תנועת הנוסעים והמטענים, ובפיתוח פרויקטים תחבורתיים גדולים חדשים.
* **כבישים מהירים ודרכים ראשיות** – השקעה בהפעלה, תחזוקה ושדרוג של כ־4,300 מייל (כ־6,920 ק"מ) של רשת הכבישים המהירים והדרכים הראשיות באנגליה, באמצעות הגוף National Highways.
* **מערכת הרכבות** – קביעת הכיוון האסטרטגי של ענף הרכבות באנגליה ובוויילס, מימון השקעות בתשתיות באמצעות Network Rail, ופיקוח על תעריפי הנסיעה.
* **תחבורה ציבורית – אוטובוסים** – שיפור שירותי האוטובוסים באנגליה באמצעות מימון ורגולציה.
* **תחבורה בת־קיימא** – הפחתת עומסים וזיהום בכבישים על ידי עידוד תחבורה דלת פחמן, לרבות רכיבה על אופניים והליכה רגלית.
* **טכנולוגיה חדשנית** – קידום שימוש בטכנולוגיות חדשות כגון כרטוס חכם (smart ticketing) ורכבים דלי פחמן.
* **בטיחות וביטחון** – שמירה על סטנדרטים גבוהים של בטיחות וביטחון בכל אמצעי התחבורה.
* **ענף הספנות והנמלים** – גיבוש אסטרטגיה כוללת וקביעת מדיניות תכנון לנמלים באנגליה ובוויילס.
* **מדיניות תעופה לאומית** – קביעת מדיניות תעופה ארצית, בשיתוף חברות תעופה, שדות תעופה, רשות התעופה האזרחית (Civil Aviation Authority) וחברת שירותי התעבורה האווירית NATS.

## סוכנויות בת

* '''סוכנות רישוי נהגים ורכב-''' אחראית על תחזוקת מאגר נתונים של כלי רכב עבור כל הממלכה המאוחדת. 
* **[[גרייט בריטיש ריילווייז]]-** חברת רכבות בבעלות ממשלתית מתוכננת שתפעיל את רוב תשתיות הרכבות ואת רוב שירותי רכבת הנוסעים בבריטניה, לצד מפעילים מבוזרים ופעילים בעלי גישה פתוחה. 
* '''רשות התעופה האזרחית'''-  התאגיד החוקי של ממשלת בריטניה ,המפקח ומווסת את כל היבטי התעופה האזרחית בממלכה המאוחדת/
* **[[משטרת התחבורה הבריטית]]**- כוח המשטרה הארצי האחראי על אכיפת החוק ושמירת הסדר הציבורי ברשתות הרכבת של אנגליה, ויילס וסקוטלנד, וכן במערכות תחבורה ציבורית נוספות ברחבי הממלכה המאוחדת.
* **[[נשיונל הייווייז]]**  - חברה ממשלתית האחראית על תפעול, תחזוקה ושיפור כבישים מהירים וכבישים ראשיים A באנגליה.

## קישורים חיצוניים

* 

## הערות שוליים

קטגוריה:משרדי ממשלת בריטניה
ממלכה המאוחדת
העבודה שנקטעה

**העבודה שנקטעה** (בצרפתית: **Le travail interrompu**) הוא ציור שנוצר בשנת 1891 על ידי הצייר הצרפתי ויליאם אדולף בוגרו. היצירה, המבוצעת בשמן על בד, נמצאת באוסף מוזיאון מיד לאמנות במכללת אמהרסט, והיא נרכשה על ידי המוזיאון.

## תיאור היצירה
ציור אנכי זה מציג אישה צעירה בשמלה לבנה רפויה יושבת ליד קיר מרפסת עם נוף ירוק. האישה עונדת את שערה בתסרוקת אסופה, שמלתה הלבנה נופלת בקפלים רכים ורפויים סביב גופה. היא יושבת על כיסא כהה וקמור, יחפה, כשרגלה האחת משוכה מעט. היא אוחזת בכדור חוט כחול בידה השמאלית. דמות עירומה דמוית ילד עם כנפיים עומדת על קיר המרפסת הנמוך, נוטה מאחורי האישה, ומורחת לה את האוזן. היא מביטה כלפי מעלה הצידה כאילו למקום שבו היא חשה במגע, עיניה פקוחות לרווחה ושפתיה מעוצבות בחיוך עדין, חושפות את שיניה הלבנות. יש סל קלוע בצורת קונוס לצדה על רצפה מרוצפת ובו כמה כדורי חוט כחול, ובאלכסון ממולה ניצב נול עץ עם אותו חוט שזור בתוכו. עמוד לבן מתנשא ברקע לאורך השול הימני של התמונה.

בתיאור דמיוני זה של החיים ביוון העתיקה, קופידון שובב מושח את אוזנה של אישה צעירה בבושם, מסיח את דעתה במחשבות על אהבה כשהיא נודדת ממטלתה המייגעת של ליפוף כדורי צמר. ההקפדה המחמירה של בוגרו על סגנון ריאליסטי, קלאסי הקנתה לו שבחים נרחבים בצרפת ובארצות הברית באותה תקופה שבה ציירי האימפרסיוניזם נאבקו לבסס גישה שונה. הצבע הבהיר ומשיחות המכחול העדינות, שכמעט אינן נראות, הם סימנים מובהקים של עבודתו של בוגרו.

## הערות שוליים

קטגוריה:ציורים של קופידון
קטגוריה:ויליאם אדולף בוגרו: ציורים מהמיתולוגיה
קטגוריה:ציורי שמן
קטגוריה:נשים בציור
קטגוריה:ציורים המבוססים על המיתולוגיה היוונית
קטגוריה:ציורים מהמאה ה-19
קטגוריה:ויליאם אדולף בוגרו: ציורים
קשיאס

**קשיאס** (בפורטוגזית: **Sociedade Esportiva e Recreativa Caxias do Sul**, **Caxias**) הוא מועדון כדורגל מברזיל. המועדון נוסד בשנת 1935 בעיר קשיאס דו סול שבמדינת ריו גראנדה דו סול. קבוצת הכדורגל שיחקה בעבר בליגת העל הברזילאית.

## היסטוריה
המועדון הוקם בשנת 1935 בעיר קשיאס דו סול שבריו גראנדה דו סול, בעקבות איחוד שתי קבוצות כדורגל מקומיות. שמו המקורי היה **Grêmio Esportivo Flamengo**.

כמו מועדון נוסף מהעיר, ז'ובנטודה, נקלע גם קשיאס לקשיים כלכליים במהלך שנות ה-60 של המאה ה-20. בשל כך התאחדו שתי הקבוצות בשנת 1971, אך בשנת 1975 נפרדו שוב, והקבוצה אימצה את שמה הנוכחי – **Sociedade Esportiva e Recreativa Caxias do Sul**.

בעונת 1976 שיחקה הקבוצה לראשונה בדרג העליון של הכדורגל הברזילאי. הישגה הטוב ביותר היה בעונת 1978, אז סיימה במקום העשירי. בסך הכול השתתפה הקבוצה בליגה הבכירה ארבע פעמים (האחרונה בשנת 1979).

בליגת המשנה הברזילאית שיחקה "קשיאס" במשך 11 עונות, כשהישגה הבולט היה המקום השלישי בשנת 2001.

בשנת 2000 זכתה הקבוצה באליפות מדינת ריו גראנדה דו סול, לאחר ניצחון על גרמיו, קבוצתו של רונלדיניו. באותה עונה אימן את הקבוצה המאמן צ'יצ'ה.

בהמאה ה-21 משחקת "קשיאס" בדרך כלל בליגה השלישית בחשיבותה בברזיל.

בהגביע הברזילאי השתתפה הקבוצה 15 פעמים, והישגה הבולט היה העפלה לשמינית הגמר בשנת 2011.
## קישורים חיצוניים
* 

קטגוריה:ריו גראנדה דו סול
קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1935
חוסה ארקיסטאין

**חוסה ארקיסטאין אריאטה** (בספרדית: **José Araquistáin Arrieta**; 4 במרץ 1937 – 28 בספטמבר 2025) היה כדורגלן ספרדי ששיחק בעמדת השוער.

## קריירת מועדונים
### ריאל סוסיאדד
ארקיסטאין נולד בעיירה אסקויטה שבמחוז גיפוסקואה בחבל הבסקים, והחל את הקריירה שלו בריאל סוסיאדד. ב-1956, כשחקן נוער, הוא הושאל לאייבר מהליגה השנייה, וב-2 בדצמבר אותה שנה ערך את הופעת הבכורה שלו בליגה הספרדית, בניצחון 3–2 על סלטה ויגו. ארקיסטאין שיחק במשך חמש עונות בלה ליגה במדי סוסיאדד, והיה השוער הראשון בארבע מתוכן.

### ריאל מדריד
לקראת עונת  עבר ארקיסטאין לריאל מדריד, ובתמורה הושאל לסוסיאדד החלוץ אגנה סימונסון. באותה עונה הוא שיחק במדי הבלאנקוס 25 משחקים וזכה עימם בדאבל של אליפות וגביע. בנוסף שיחק ארקיסטאין במדי ריאל בגמר גביע אירופה לאלופות 1962, בו הפסידה 3–5 לבנפיקה ליסבון, וזכה בפרס ריקרדו זאמורה לשוער המצטיין בספרד.

בעונות הבאות איבד ארקיסטאין את מקומו בהרכב לחוסה ויסנטה טראין ואנטוניו בטנקורט, אך בעונת  שיחק ב-14 מתוך 30 משחקי הליגה ועזר לריאל לזכות באליפות שלישית ברציפות. בנוסף, בגמר גביע אירופה לאלופות 1966 זכה עם ריאל באליפות אירופה עם ניצחון 2–1 על פרטיזן בלגרד.

### סוף הקריירה
ב-1968, לאחר שזכה במדי ריאל בשש אליפויות, עבר ארקיסטאין לאלצ'ה והגיע עימה לגמר גביע הגנרליסימו (הגביע הספרדי), בו הפסידה 0–1 לאתלטיק בילבאו. ב-1971, לאחר שאלצ'ה ירדה לליגת המשנה, הוא עבר לקאסטיון ועלה עימה לליגה הראשונה ב-1972. בעונת  הוא מיעט לשחק בקבוצה אך שוב הגיע לגמר הגביע, בו הפסידה קבוצתו 0–2 לבילבאו. בסיום העונה, בגיל 36, פרש ארקיסטאין מכדורגל.

## קריירה בין-לאומית
ארקיסטאין שיחק שלושה משחקים בנבחרת ספרד בכדורגל עד גיל 21 וערך שש הופעות בנבחרת הבוגרת. הוא ערך את הופעת הבכורה שלו ב-17 ביולי 1960 בניצחון 4–1 על  במשחק ידידות.

ארקיסטאין שיחק בשני הניצחונות (1–0 ו-3–2) על  בפלייאוף הבין-יבשתי של מוקדמות מונדיאל 1962. במונדיאל 1962 שיחק בהפסד 1–2 ל בשלב הבתים, מה שהיה הופעתו הבין-לאומית האחרונה.

ארקיסטאין נפטר ב-28 בספטמבר 2025, בגיל 88.

## תארים
;ריאל מדריד
*לה ליגה: , , , , , 
*גביע הגנרליסימו: 1961/1962
*גביע אירופה לאלופות: 

;תארים אישיים
*פרס ריקרדו זאמורה: 

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלנים בסקים
קטגוריה:שוערי כדורגל ספרדים
קטגוריה:שוערי כדורגל בסקים
קטגוריה:כדורגלני ריאל סוסיאדד
קטגוריה:כדורגלני אייבר
קטגוריה:כדורגלני ריאל מדריד
קטגוריה:כדורגלני אלצ'ה
קטגוריה:כדורגלני קאסטיון
קטגוריה:כדורגלני נבחרת ספרד
קטגוריה:כדורגלני מונדיאל 1962
קטגוריה:ספרדים שנולדו ב-1937
קטגוריה:ספרדים שנפטרו ב-2025
Sunshine (שיר של מתיסיהו)

"**Sunshine**" הוא סינגל של אמן הרגאיי וההיפ הופ האמריקאי מתיסיהו, שיצא לאור ב-8 במאי 2012. השיר הוא הסינגל המוביל מתוך אלבומו הרביעי של מתיסיהו, "Spark Seeker". יציאתו סימנה נקודת מפנה בקריירה ובחיים האישיים של האמן, הן מבחינה סגנונית והן מבחינה אידאולוגית. הקליפ של השיר צולם בישראל.

## רקע ומשמעות
השיר "Sunshine" נכתב בתקופה בה מתיסיהו עבר תהליך של התרחקות הדרגתית מהאורתודוקסיה החסידית, שכלל גילוח זקנו המפורסם והחלפת המראה החיצוני המזוהה איתו, מראה ששיקף את זהותו הדתית. השיר משקף את המהלך הזה ואת חיפושו העצמי העמוק, ואת הרצון לחזור ל"מהות הפנימית" שלו.

נושאי המפתח בשיר "Sunshine" של מתיסיהו מתמקדים בשיקום וצמיחה אישית. השיר מעודד חזרה למהות הפנימית של האדם, וקורא לא לוותר על הזהות האישית גם לאחר שינויים גדולים, תוך איחוד כל חלקי העצמי ופינוי מקום ל"אני הנטוש". נושא מרכזי נוסף הוא התחברות מחודשת לתמימות, לחופש ולחוסר השיפוטיות של הילדות, כפי שמודגם בקליפ ובחשיבותו של בנו הבכור, לייבי, שהיה מקור השראה לשם השיר. השמש עצמה מסמלת תקווה, חופש ואושר. לבסוף, השיר משקף חיפוש רוחני גמיש המכיר בכך שהחיים מורכבים ואינם "שחור או לבן", ומאפשר שילובים בתוך מסגרת האמונה.

## סגנון מוזיקלי
השיר "Sunshine" מייצג שינוי בולט בסגנון המוזיקלי של מתיסיהו, עם מעבר מצליל רגאיי-היפ הופ "שורשי" לצליל קליל, מלודי ומיינסטרימי יותר המשלב פופ, אקוסטי ורגאיי.

## יצירת הקליפ וידאו
הווידאו קליפ לשיר "Sunshine", שבוים על ידי גיל גרין  וצולם במהלך שלושה ימים בישראל, במערת צדקיהו בירושלים, אזור מעלה אדומים, מדבר יהודה וים המלח בקליפ משתתפת גם ביתו של מתיסיהו.

## מיקומי שיא

## קישורים חיצוניים
* 
* 

## הערות שוליים

קטגוריה:שירי מתיסיהו
קטגוריה:שירים באנגלית
קטגוריה:שירי רגאיי
קטגוריה:שירים על השמש
כלא פנקרץ

**כלא פנקרץ** (בצ'כית: **Vazební věznice Praha Pankrác**), הוא כלא בעיר פראג שבצ'כיה. הוא ממוקם בשכונת פנקרץ, שהיא חלק מרובע פראג-4. הוא ממוקם ליד בית המשפט העליון של פראג. ישנו מעבר תת-קרקעי שמחבר בין הכלא לבית המשפט. כלא פנקרץ משמש גם כבית מעצר לפני המשפט וגם בית מאסר לריצוי העונש.

## היסטוריה
הכלא הוקם על ידי שלטונות האימפריה האוסטרו-הונגרית בשנת 1889. בעת הקמתו הוא נמצא מחוץ לעיר פראג. בתחילת המאה ה-20 התרחבה פראג ושכונת מגורים נבנתה מסביב לכלא. הוא היה בית כלא מודרני לזמנו, עם מערכת הסקה מרכזית, בית חולים משלו, בתי מלאכה להעסקת האסירים. בכלא היו אפילו אולמות תפילה נפרדים לשלוש דתות : נצרות קתולית, נצרות פרוטסטנטית ויהדות. בתקופת האימפריה האוסטרו-הונגרית הוחזקו בכלא בעיקר פושעים פליליים עם מעט אסירים פוליטיים.

לאחר התפרקות האימפריה האוסטרו-הונגרית וכינון צ'כוסלובקיה המשיך כלא פנקרץ לתפקד כבית מאסר לפושעים פליליים. בשנת 1926 הוסב אולם אחד בבית הכלא למתקן להוצאה להורג. ההוצאה בוצעה באמצעות תלייה. בתקופת הרפובליקה הצ'כוסלובקית הראשונה הוצאו בכלא להורג חמישה אסירים- כולם פושעים פליליים.

לאחר הכיבוש הנאצי של צ'כוסלובקיה עבר הכלא לידי האס אס. הסוהרים הצ'כים הוחלפו בגרמנים. בתקופת הכיבוש הנאצי הוחזקו בכלא מתנגדי המשטר הכיבוש הנאצי, סוחרים ומבריחים של השוק השחור. הקיבולת של בית הכלא הוגדלה, בזמן שיא הוחזקו בו כ-2,200 אסירים. החל מ־1943 התחילו הנאצים לערוך הוצאות להורג בכלא פנקרץ באמצעות גיליוטינה. עד לסיום המלחמה במאי 1945 הוצאו להורג בכלא 1079 אנשים.

לאחר מלחמת העולם השנייה שימש כלא פנקרץ לכליאת פושעי מלחמה נאצים ומשתפי פעולה מקומיים. בכלא נערכו הוצאות להורג של הנאצים. חלקם, כמו קרל הרמן פרנק וקורט דליגה, הוצאו להורג באופן פומבי, בחצר בית הכלא מול קהל. לאחר ההפיכה הקומוניסטית ב־1948 נכלאו בפנקרץ מתנגדי המשטר וקורבנות הטיהורים במפלגה הקומוניסטית בתקופת שלטונו של קלמנט גוטוולד. בכל משך תקופת השלטון הקומוניסטי בצ'כוסלובקיה המשיכו לבצע בכלא פנקרץ גזרי דין מוות.

לאחר מהפכת הקטיפה חזר כלא פנקרץ לשמש כבית סוהר ובית מעצר לאסירים פליליים. בתחילת שנות ה-2000 נפתח בכלא פנקרץ מוזיאון קטן לתולדות הכלא ובו אתר הנצחה לקורבנות המשטר הנאצי, שנרצחו בכלא.

## אסירים בולטים
* פרנטישק קראוס – חבר במחתרת הצ'כית במלחמת העולם השנייה.
* קרל הרמן פרנק – פושע מלחמה נאצי. הוצא להורג בפנקרץ.
* קורט דליגה – פושע מלחמה נאצי. הוצא להורג בפנקרץ.
* אמיל האכה – נשיא צ'כוסלובקיה לשעבר, ששיתף פעולה עם הנאצים. מת בפנקרץ.
* מילאדה הוראקובה – פעילה פוליטית, נידונה למוות במשפטי פראג והוצאה להורג בפנקרץ.
* רודולף סלנסקי – פוליטיקאי קומוניסטי, נידון למוות במשפטי פראג והוצא להורג בפנקרץ.
* ולדימיר קלמנטיס – פוליטיקאי קומוניסטי, נידון למוות במשפטי פראג והוצא להורג בפנקרץ.
* ואצלב האוול – סופר ומחזאי, מתנגד המשטר הקומוניסטי. לימים נשיא צ'כוסלובקיה.

## קישורים חיצוניים

*אתר של כלא פנקרץ
*היסטוריה של כלא פנקרץ 
*היסטוריה של הוצאות להורג בכלא פנקרץ בתקופת השלטון הנאצי 

קטגוריה:אירופה: בתי סוהר
קטגוריה:פראג: מבנים
קטגוריה:פשע באימפריה האוסטרו-הונגרית
קטגוריה:צ'כוסלובקיה: חוק ומשפט
השטיח המעופף (חברת תיירות)

"**השטיח המעופף**" היא חברת תיירות ישראלית שהוקמה בשנת 1988 על ידי איש העסקים ירון מילר.לימים החברה עברה לבעלות בנו, ישי מילר, ומנוהלת מאז שנת 2012 על ידי המנכ"ל אייל קשדן. החברה עוסקת בשיווק מגוון רחב של מוצרי תיירות, הכוללים טיסות שכר, חבילות נופש, טיולים מאורגנים, חופשות בישראל, שירותי תיירות נכנסת ותיירות עסקית. בנוסף לפעילותה המסורתית, היא מפעילה את האפליקציה הדיגיטלית "בוא נעוף".

עם הקמתה, העסיקה החברה כ־40 עובדים. בהמשך הרחיבה את פריסתה הפיזית בישראל: בשנת 1991 הוקם סניף בחיפה, ובשנת 1994 נפתח סניף בירושלים – שני סניפים אלו פעילים נכון ל-2025. בשנת 2000 הרחיבה החברה את פעילותה לתחום תיירות הפנים. את שיאה הכלכלי והתעסוקתי רשמה החברה בשנת 2019, כאשר העסיקה כ־315 עובדים ודיווחה על מחזור פעילות שיא שהגיע לכ־1.25 מיליארד ש"ח. נכון לשנת 2025, החברה מעסיקה כ־150 עובדים ומפעילה משרדים בערים ראשון לציון, חיפה וירושלים.

פעילותה של "השטיח המעופף" מחולקת למספר מגזרים. בתחום התיירות הבינלאומית, מחלקת החו"ל מפעילה טיסות שכר, חבילות נופש וטיולים מאורגנים ליעדים שונים ברחבי העולם. במגזר העסקי, החברה משמשת כספקית של נופשי חברה ושירותים שוטפים לגופים גדולים. בתחום תיירות הפנים בישראל, פועלת מחלקה המתמחה בארגון חופשות עבור בודדים, משפחות, קבוצות וועדי עובדים. בנוסף, היא עוסקת בהפקת ימי כיף, פעילויות אתגריות, פסטיבלים, מסיבות סטודנטים, אירועי מוזיקה, כנסים וימי עיון. החברה זכתה במכרזים של גופים ממשלתיים וציבוריים, כגון משרד הביטחון, צה"ל, משטרת ישראל והמוסד לביטוח לאומי, והיא מתפעלת מדי שנה את אירוע הספורטיאדה באילת. בתחום התיירות הנכנסת, טיפלה החברה בעבר בקבוצות תיירים דוברות רוסית ממדינות חבר המדינות העצמאיות ומהולנד, וכן בקבוצות שהגיעו לישראל מאנטליה. בשיא פעילותה, היקף הפעילות בתחום זה עמד על 20–25 מיליון דולר, וכלל גם שירותי VIP.

החברה פועלת גם בתחום המותגים והחדשנות הדיגיטלית. היא פיתחה את אפליקציית "בוא נעוף" (BoNauf), אשר הושקה תחילה במודל שבועי - בימי רביעי בלבד - ובהמשך הפכה לפעילות יומית, כשהיא מתמקדת במבצעי "אאוטלט" לנופשוני הרגע האחרון. כמו כן, החברה מחזיקה בבעלותה את חברת "אימלון", המפעילה פלטפורמת אונליין להזמנת בתי מלון בישראל. בשנת 2025 ייסדה החברה את "דום אקספו ים המלח", מרכז כנסים, הופעות ואירועים גדול בעין בוקק, המציע חלל מודולרי שיכול להכיל עד 5,000 משתתפים.

## קישורים חיצוניים
* 
* 
* 
* 
* 
* 
* 
* 
* עמית קוטלר, לאן הולכים מכאן? בעקבות המלחמה עם איראן: בכירי ענף התיירות בישראל מסתכלים קדימה, 17 יוני 2025
* 
* 
* 
* ספיר פרץ, השטיח המעופף משיקה שירות חדש: flying safe

## הערות שוליים

קטגוריה:חברות תיירות ישראליות
מאגר קנסיקו

**מאגר קנסיקו** (באנגלית: **Kensico Reservoir**) הוא מאגר מים במערכת הובלת המים לעיר ניו יורק. הוא משתרע על פני הערים נורת' קאסל  ומאונט פלזנט , ניו יורק, ונוצר על ידי סכר קנסיקו בשנת 1885, שצבר מים מנהרות הברונקס והבייראם .

בנוסף להיותו אגן ניקוז משלו במחוז וסטצ'סטר, המאגר משמש כאגן ערבוב ומאחסן מים הן מאמת הקטסקיל והן מאמת דלאוור, כמו גם מניקוז מאגר ווסט ברנץ' ומאגר בוידס קורנר (הנמצאים בתוך אגן הניקוז של נהר קרוטון), אשר מתערבבים בווסט ברנץ' עם אלו של אמת דלאוור לפני שהזרימה המשולבת נישאת למאגר קנסיקו.
ממוזער|סכר קנסיקו והאגם שנוצר לאחר הקמתו.
המאגר האחרון במערכת קטסקיל/דלאוור, קנסיקו, מוחזק על ידי סכר קנסיקו באורך 562 מטרים ובגובה 94 מטרים, ומכיל כ-110,000,000 מ"ק של מים.

המאגר הוא נקודת האיסוף של מאגר סקוהרי ומאגר אשוקאן של אמת המים קטסקיל; מאגר קנונסוויל, מאגר נברסינק, מאגר פפאקטון ומאגר רונדאוט של אמת המים דלאוור; ומי קו אגן הניקוז של נהר קרוטון ממאגר בוידס קורנר וממאגר הענף המערבי.

לגוף המים שנוצר אגן ניקוז של 34 קמ"ר והוא מכיל 116,000,000 מ"ק של מים בקיבולת מלאה. אגן הניקוז של המאגר מספק רק 2% מאספקת המים של ניו יורק, בעוד שהשאר מגיע מהמאגרים שאליהם הוא מתחבר. לאחר עזיבת קנסיקו, המים מטופלים באור אולטרה סגול במתקן איסטוויו של מחלקת הגנת הסביבה של העיר ניו יורק, ומשם ממשיכים למאגר הילוויו.

## קישורים חיצוניים

## הערות שוליים

קטגוריה:הטיית מים
קטגוריה:ארצות הברית: אמות מים
קטגוריה:ניו יורק: גאוגרפיה
קטגוריה:מדינת ניו יורק: גופי מים
קטגוריה:ארצות הברית: אגמי אגירה מלאכותיים
קטגוריה:מערכת הובלת המים לעיר ניו יורק
קטגוריה:אגן הניקוז קרוטון
אדולף גרינצווייג

**אדולף גרינצווייג** (1829 – 1905) היה חזן, מלחין ומנהל מקהלה יהודי שפעל במאה ה-19 בקהילות יהודיות שונות באימפריה האוסטרו־הונגרית, והתפרסם במיוחד בזכות פעילותו הדתית והמוזיקלית בעיר ארד (כיום ברומניה).

## ביוגרפיה
אדולף גרינצווייג נולד במערב סלובקיה, שהייתה אז חלק מהונגריה, במסגרת האימפריה האוסטרו־הונגרית. אביו שימש כחזן, והוא עצמו החל לשיר כבר בגיל שמונה כסופרן צעיר בטקסי התפילה.

בשנת 1845 החל את לימודיו המוזיקליים בהאוניברסיטה למוזיקה ואמנויות הבמה של וינה, שם נחשף לראשונה להשפעתו של שלמה זולצר, מהבולטים שבחידושי החזנות האמנותית באירופה.

בשנים שלאחר 1848, שימש גרינצווייג כמנצח מקהלות ומורה לפיתוח קול בקהילות יהודיות רבות ברחבי בוהמיה, מוראביה וסומבטהיי שבהונגריה המערבית. שם עסק בעיצוב מחדש של רפרטואר התפילה היהודי בהשראת סגנונו של זולצר, תוך התאמה לזמנו.

## פועלו המוזיקלי
גרינצווייג חיבר והוציא לאור מספר קובצי תפילה ומוזיקה חזנית:
* **Kol Rinnah u’Tefillah** – אוסף ראשון של יצירות חזנות, שיצא לאור בשנת 1850
* **Todah W’Simrah** – יצא לאור בשנת 1854
* **Zemirot Shel Shabbat** – קובץ מזמורי שבת, יצא לאור ב-1863
* **Kol Rinnoh** – אוסף נוסף, שראה אור בשנת 1899
* **Mateh Ahron** – יצא לאור בשנת 1893 לרגל יובל 40 שנה לשירותו בארד. הקובץ כלל לחנים לביצוע מקהלתי ובליווי עוגב, שחלקם הושרו גם בבתי כנסת אחרים.

## פעילותו בארד
בשנת 1853 מונה גרינצווייג לתפקיד מנהל המקהלה (וקנטור) של קהילת יהודי ארד, שם פעל במשך עשרות שנים. במסגרת זו הלחין עשרות לחנים לתפילה, רבים מהם נחשבים למורשת מוזיקלית בקהילות יהודיות שונות.

בקדימון לקובץ "Mateh Ahron", כתב גרינצווייג כי כל הלחנים שבקובץ בוצעו בבית הכנסת המרכזי בארד, וחלקם אף בוצעו בבתי כנסת ידועים נוספים, וזכו להערכה רבה הן מהקהל והן מקולגות חזן.

## הוקרה
בשנת 1893, עם מלאת 40 שנה לשירותו כקנטור בארד, קיבל גרינצווייג את "מדליית הכבוד האזרחית" מקיסר אוסטרו־הונגריה. בטקס ההענקה, הכריז ראש עיריית ארד: "גם אנו, האזרחים הנוצרים, גאים בכך שאתה הוא הראשון שזכה במדליה זו בעירנו."

כבר בשנת 1888 ציין החזן יוסף זינגר (יורשו של זולצר) כי "כאשר ייכתב ההיסטוריה של שירת בית הכנסת, שמו של גרינצווייג ייזכר בין המצטיינים שבהם."

## מורשת
חלק מיצירותיו המשיכו להיות בשימוש פעיל בבתי כנסת ברחבי בודפשט ושטרסבורג עשרות שנים לאחר מותו, כפי שמעיד מצבם הבלוי של עותקים נדירים שהשתמרו.

## קישורים חיצוניים
* גרינצווייג - Kol Rinnah u’Tefillah (אוסף בפרנקפורט)
* קטלוג ספרים נדירים – כולל פריטים של גרינצווייג

קטגוריה:חזנים
קטגוריה:מלחינים יהודים
קטגוריה:יהודים הונגרים
קטגוריה:מורים לפיתוח קול
קטגוריה:אישים שחיו במאה ה-19
קטגוריה:ארד
קטגוריה:ילידי 1829
קטגוריה:נפטרים ב-1905
בית הכנסת משכנות ישראל (פריז)

**בית הכנסת משכנות ישראל** (בצרפתית: **La synagogue Michkenot Israël**) ממוקם ברחוב ז'אן-נוהיין 6 (6 rue Jean-Nohain) במחוז ה-19 של פריז, הוא בית כנסת קונסיסטוריאלי, אשכנזי, בנוסח ספרד .

## היסטוריה
בתחילת המאה ה-20 התיישבו יהודים רבים ממוצא אלזסי וממרכז אירופה ברובע ה-19 ובסביבתו. בשנות ה-30 של המאה ה-20 נהגו חברי הקהילה להתכנס לתפילות שבת, תחילה באולם ההתעמלות של בית הספר היהודי הוותיק ביותר בצרפת, בית הספר לוסיאן דה-הירש (École Lucien-de-Hirsch, נוסד ב-1901) ומאוחר יותר בבתי ספר יהודיים אחרים שנפתחו בשכונה. בשנות ה-50 וה-60 של המאה ה-20, עם הגעתם של יהודים מצפון אפריקה, הוקם ברובע בית תפילה בנוסח ספרד. בתחילת שנות ה-90, כאשר מספר היהודים האשכנזים גדל באופן משמעותי, הם החליטו להקים בית כנסת משלהם ובמקביל, הקהילה הספרדית רכשה מפעל ישן והפכה אותו לבית כנסת.

כדי להדגיש את העובדה ששני בתי הכנסת צמחו מאותה קהילה אך מייצגים נוסחים שונים, ניתנו להם השמות הבאים:

# בית הכנסת האשכנזי, בשם "משכנות ישראל".
# בית הכנסת הספרדי: "אוהלי יעקב".

שני השמות נלקחו מאותו פסוק: .

#### בית הכנסת משכנות ישראל
בית הכנסת "משכנות ישראל" נחנך בשנת 1993, כדי לענות על צרכיהן של כ-300 משפחות ברובע. אורחי הכבוד בטקס  חנוכת בית הכנסת, היו: (אב בית דין הרבני בפריז, נסים רביבו (Nissim Rebibo) והרב מישל גוגנהיים (Michel Gugenheim), הרב הראשי של פריז והמנהל לשעבר של בית המדרש לרבנים של צרפת (Séminaire israélite de France).

## אדריכלות

### תיאור מבנה בית הכנסת "משכנות ישראל"
שטחו של בית הכנסת הוא כ-2,000 מ"ר. החזית לכיוון הרחוב היא מלבנית ובראשה חצי עיגול. העיצוב מינימליסטי ומתבסס על פסי קישוט מלמטה למעלה, ללא סממנים דתיים בולטים. בחלק המלבני נקבע חלון מלבני צר וארוך ובחצי העיגול שלמעלה, נקבע חלון עגול קטן.
מימין לחזית ישנו מבנה נמוך שמעליו חלק בולט, חצי עיגול לרוחב ומעליו חושף שני גמלונים מעוגלים נוספים, קטנים יותר, שגם בהם נקבעו חלונות עגולים.

הכניסה הראשית ממוקמת במבנה הימני ומובילה למבואה, ממנה נכנסים לאולם התפילה, או עולים במדרגות לעזרת הנשים ולחדרי המשרדים.

תקרת אולם התפילה מעוצבת כחצי גליל, כאשר ציר הגליל מאונך לכיוון התפילה.

ארון הקודש עשוי עץ מגולף בסגנון מודרני, בצורה משולשת ובחזיתו, בחלק התחתון תלויה הפרוכת. מעל ארון הקודש נמצא נר התמיד ולוחות הברית בקצה העליון של המשולש.

### תאורה
אור מגיע לאולם דרך החלון הארוך וצר שבחזית, מהחלון העגול, מחלונות בצדדים וכן דרך חלון זכוכית גדול הממוקם מעל ארון הקודש.

## הערות שוליים

## קישורים חיצוניים

* צילום וידאו של פנים בית הכנסת.
קטגוריה:פריז: בתי כנסת
קטגוריה:הרובע התשעה-עשר של פריז
מזכיר המדינה למשפטים

**מזכיר המדינה למשפטים** (באנגלית: **Secretary of State for Justice**) הוא שר בממשלת הממלכה המאוחדת, האחראי על משרד המשפטים. המזכיר חבר בקבינט ממשלת בריטניה. מאז הקמת המשרד בשנת 2007, ממלא התפקיד משמש גם כלורד צ'נסלור (Lord Chancellor).

תפקידו המקביל באופוזיציה הוא שר הצללים למשפטים (Shadow Secretary of State for Justice). פעילותו ומדיניותו נתונות לפיקוח על ידי ועדת המשפט של בית הנבחרים (Justice Select Committee).

## תחומי אחריות
מזכיר המדינה למשפטים אחראי על:
* אחריות כוללת על כלל תחומי המשרד, גיבוש מדיניות ואסטרטגיה כוללת למשרד המשפטים.
* פיקוח על סוגיות חוצות־תחומים, לרבות ניהול תגובות בשיתוף שרים אחרים בהתאם לתיקיהם.
* פיקוח על עסקי המשרד בזירה הבינלאומית ועל ניהול יחסי העתיד עם האיחוד האירופי.
* אחריות לכך שמשרד המשפטים יתרום לשימור אחדות הממלכה המאוחדת.
* אחריות על הקצאת תקציבים ומשאבים לפעילות המשרד.
* כהונתו של המזכיר למשפטים משולבת עם תפקיד הלורד צ’נסלור, ולכן הוא מחזיק גם בסמכויות החוקתיות והתפקודיות של תפקיד זה.
* מקביעת מדיניות הקשורה לשופטים, לרבות שכר, פנסיות וגיוון במערכת (החלטות תפעוליות בפועל שמורות ללורד צ’נסלור).
* פיקוח על השירותים המנהליים והתפעוליים של משרד המשפטים (Corporate Services).
* מופקד על שירות בתי הסוהר באנגליה ויילס, כולל מינוי הנציב הכללי (Prisons and Probation Service Chief Executive).
* אחראי גם לשירות המבחן, המטפל בפיקוח על עבריינים בקהילה.

## קישורים חיצוניים
* 

## הערות שוליים

קטגוריה:שרי ממשלת בריטניה
ממלכה המאוחדת
שרומה

**שׁרוֹמָה** (בגאורגית: **შრომა**, מילולית: "עמל") ביטאון נוער גאורגי פוליטי וספרותי שיצא לאור בין השנים 1881–1883 בכותאיסי. תחילה הוגדר כ"ירחון מדעי וספרותי". הוא היה העיתון הגאורגי הראשון שיצא לאור בכותאיסי. העיתון יצא לאור אחת לשבוע והוא כלל ארבעה עמודים. סך הכל פורסמו 90 גיליונות. ההוצאה לאור של העיתון הייתה יוזמה תרבותית וחברתית בולטת בתולדות כותאיסי, ששיקפה את הלכי הרוח של התקופה על ידי אינטלקטואלים מובילים. העיתון סיפק תיאור חי של העיר דרך כתביו של אקקי צרתלי.

העיתון נוסד בתקופה שבה מושל פלך כותאיסי לא מנע את הוצאת העיתון, למרות היותו משרת נאמן של השלטון הרוסי. הוצאת עיתון גאורגי ראשון בכותאיסי הייתה אירוע משמעותי שהתקבל בהתלהבות. אחת הסיבות המרכזיות להוצאתו בכותאיסי הייתה שאנשי הצוות היו קשורים לעיר בעבודתם או במגוריהם, וכן הרצון להתמקד בחדשות מקומיות, בניגוד לעיתון "דרוֹאֶבָּה" (დროება) שיצא לאור בטביליסי והתמקד יותר בבירה. העורך הראשי היה דימיטרי דָדִיאַנִי , והמוציאים לאור היו דדיאני ודימיטרי נזארוב. דדיאני, בן למשפחה מכובדת ואיש עסקים, לקח על עצמו את האחריות מול הממשל, דבר שהקל על קבלת האישור להוצאת העיתון. סביב העיתון התאספו אנשי ציבור וסופרים בולטים, וביניהם אקקי צרתלי וקירילה לורתכיפנידזה .

תורמים פעילים נוספים כללו את אֶסטֶטֵה מצֶ'דלִידזֶה (בּוֹסלֶווֵלִי) , דימיטרי נָזַארִישׁווִילִי, דוד קזלי (דוד סוסלן), וגריגול וולסקי (אוּמצִיפָּרִידזֶה) . דימיטרי נזארישווילי היה רופא, בוגר האקדמיה לכירורגיה רפואית בסנקט פטרבורג, אשר ייסד מאוחר יותר את בית החולים העירוני הראשון בכותאיסי (1890) ואמבולטוריום חינם לעניים (1892). 

אקאקי צרתלי פרסם בעיתון מאמרים רבים שהתייחסו באופן ביקורתי ומלא הומור לחיים בכותאיסי באותה תקופה. הוא השתמש בביטויים ציוריים כדי לתאר את המציאות: "ציד שליו" (מצייר אדם רודף בצע), "בית הפרלמנט של הציפורים הדוברות" (כינוי לאספת האצילים). במאמריו, צרתלי מתאר את כותאיסי כעיר עתיקה ששוקעת בעצב, אך גם מציין את ה"בולוואר" (הפארק) כ"וורד של הלב" בערבים. הוא כותב על חלוקת העיר לשניים – החלק הגבוה והחלק הנמוך – ועל היריבות ביניהם, ומציין את רחוב "אוֹרפִּירִי" (דו-פרצופי) כרחוב הראשי.

בתחילה משרד הצנזורה על העיתון היה בכותאיסי, אך מאוחר יותר הועברה לטביליסי. העברה זו יצרה קשיים רבים: קטעים שנמחקו על ידי הצנזור בטביליסי לא ניתנו להחלפה, והעיתון החל לצאת באיחור או בחלקים קטועים. בסופו של דבר, לאחר שנתיים וחצי, הפסיק העיתון את פעילותו.

## קישורים חיצוניים
* מַרִיָם קוֹבֶּרִידזֶה (2018), **[https://yearbook.openjournals.ge/index.php/kly/issue/view/694/200 ქუთაისი და გაზეთი "შრომა"]** ("כותאיסי והעיתון שרומה"), בתוך שנתון הספרייה הציבורית ע"ש איליה צ'בצ'בדזה בכותאיסי עמ' 70-76 
* גיליונות העיתון באתר הספרייה הלאומית של גאורגיה
*  
* ქართული პერიოდიკა : ბიბლიოგრაფია : 1819-1945 ("כתבי עת גאורגיים: ביבליוגרפיה: 1819-1945"), הוצאת צִיגנִיס פָּלַטָה , טביליסי 1946, באתר הספרייה הלאומית של גאורגיה, עמ' 9, 

## הערות שוליים

קטגוריה:כותאיסי
קטגוריה:האימפריה הרוסית: עיתונים
קטגוריה:עיתונים בגאורגית
יוג סטאנוייב

**יוג סטאנוייב** (בסרבית: **Југ Станојев**; נולד ב-29 ביולי 1999) הוא כדורגלן סרבי המשחק בעמדת הקיצוני בקאיראט אלמטי מליגת העל הקזחית.

## קריירת מועדונים
סטאנוייב החל את דרכו במועדון הנוער של וויבודינה, ובשנת 2017 עבר לנוער של הכוכב האדום בלגרד.

בין השנים 2018 ל-2020 הושאל לגרפיצ'אר בלגרד, קבוצת המילואים של הכוכב האדום בלגרד, ששיחקה בליגה הסרבית השלישית ולאחר מכן בליגת המשנה הסרבית. במדיה רשם 60 הופעות וכבש 17 שערים.

בשנת 2020 עבר ל-TSC מליגת העל הסרבית, שם שיחק שלוש עונות ורשם 79 הופעות ליגה.

בשנים 2023–2024 שיחק בספרטק סובוטיצה מליגת העל הסרבית.

בשנת 2024 עבר לקאיראט אלמטי מליגת העל הקזחית.

## קישורים חיצוניים

קטגוריה:כדורגלני הכוכב האדום בלגרד
קטגוריה:כדורגלני ספרטק סובוטיצה
קטגוריה:כדורגלני קאיראט אלמטי
קטגוריה:כדורגלנים סרבים
קטגוריה:סרבים שנולדו ב-1999
ירקין טפאלוב

**ירקין אולגולי טפאלוב** (בקזחית: **Еркін Олегұлы Тапалов**; נולד ב-3 בספטמבר 1993) הוא כדורגלן קזחי המשחק בעמדת הקשר בקאיראט אלמטי מליגת העל הקזחית ובנבחרת קזחסטן.

## קריירת מועדונים
טפאלוב ערך את הופעת הבכורה המקצועית שלו ב-20 באפריל 2011 במדי אקז'איק במסגרת ההגביע הקזחי. הוא שיחק במועדון במשך שמונה עונות, בין 2011 ל-2018, ורשם 113 הופעות ליגה. הקבוצה שיחקה לסירוגין בליגת העל הקזחית ובליגת המשנה הקזחית.

לאחר מכן שיחק בז'טיסו, קאספיי ושחטאר קאראגנדי בליגת העל הקזחית, וחזר לאקז'איק לתקופה קצרה נוספת.

במחצית השנייה של שנת 2022 שיחק בטוראן מליגת העל הקזחית, ולאחר מכן עבר לקיזילז'אר, גם היא מליגת העל הקזחית, שם שיחק עד סוף 2023.

בשנת 2024 עבר לטובול מליגת העל הקזחית, וב-2025 הצטרף לקאיראט אלמטי מליגת העל הקזחית.

## קריירה בינלאומית
טפאלוב ערך את הופעת הבכורה שלו בנבחרת קזחסטן ב-21 בפברואר 2019 במשחק ידידות נגד מולדובה, שהסתיים בניצחון 1–0.

## קישורים חיצוניים

קטגוריה:כדורגלני ז'טיסו
קטגוריה:כדורגלני קיזילז'אר
קטגוריה:כדורגלני טובול
קטגוריה:כדורגלני קאיראט אלמטי
קטגוריה:כדורגלנים קזחים
קטגוריה:קשרי כדורגל קזחים
קטגוריה:ילידי 1993
פרנטיס מלן

**פרנטיס מלן** (באנגלית: **Prentiss Mellen**; 11 באוקטובר 1764 – 31 בדצמבר 1840) היה עורך דין, פוליטיקאי ושופט ממסצ'וסטס וממיין. הוא כיהן במשך שנתיים כסנאטור מטעם מסצ'וסטס בסנאט של ארצות הברית, ולאחר שמיין קיבלה מעמד של מדינה עצמאית בשנת 1820, מונה להיות נשיא בית המשפט העליון הראשון של מיין.

## ביוגרפיה
מלן נולד ב-11 באוקטובר 1764 בסטרלינג שבפרובינציית מפרץ מסצ'וסטס, והיה השמיני מתוך תשעה ילדים של הכומר ג'ון מלן ורבקה (פרנטיס) מלן. אביו היה כומר הקהילה המקומית, ואמו הייתה בתו של כומר הקהילה הראשון. בשנת 1784 השלים את לימודיו בקולג' הרווארד. לאחר מכן עבר לברנסטייבל, שם עבד כמורה פרטי במשפחתו של ג'יימס אוטיס הבן ולמד משפטים אצל שירזשוב בורן. בשנת 1788 התקבל ללשכת עורכי הדין ופתח משרד בסטרלינג, אך לא הצליח שם, ולאחר מכן פתח משרד בברידג'ווטר. שם הכיר את סאלי הדסון מהרטפורד שבקונטיקט, עמה התחתן ב־1795. לזוג נולדו שישה ילדים, מתוכם ארבעה שרדו עד לבגרות.

גם לאחר מכן לא זכה להצלחה כלכלית, הצטרף לזמן קצר למשרד עורכי הדין של אחיו בדובר שבניו המפשייר, ולבסוף השתקע בבידפורד שבמחוז מיין (שהיה אז חלק ממסצ'וסטס). סביב שנת 1806 עבר לפורטלנד, וכיום רחוב "מלן" בעיר קרוי על שמו.

מלן כיהן במועצת המושל של מסצ'וסטס בשנים 1808–1809, 1817, וכן שימש כחבר בחבר האלקטורים בבחירות לנשיאות בשנת 1816. בין השנים 1817–1836 היה נאמן של קולג' בודווין בברנסוויק שבמחוז מיין. הוא נבחר לסנאט של ארצות הברית כנציג מסצ'וסטס במקומו של אלי אשמון שהתפטר, וכיהן מ־5 ביוני 1818 עד 15 במאי 1820, אז התפטר. באותה שנה התקבלה מיין לאיחוד כמדינה עצמאית, ומלן מונה לנשיא הראשון של בית המשפט העליון של מיין. הוא כיהן בתפקיד עד פרישתו בשנת 1834, עקב גילו המתקדם.

פעולתו הציבורית האחרונה הייתה יו"ר ועדה לרפורמה וקידוד של ספר החוקים של מיין, עבודה שהושלמה בשנת 1840. בשנת 1833 היה מלן לנשיא הראשון של אגודה חדשה לביטול העבדות שהוקמה בפורטלנד. סמואל פסנדן והכומר המתודיסט גרשם א. קוקס שימשו סגני נשיא האגודה.

מלן נפטר בפורטלנד ב־31 בדצמבר 1840, ונקבר בבית הקברות המערבי של העיר.

## קישורים חיצוניים

* 
* 

קטגוריה:אמריקאים ילידי מסצ'וסטס
קטגוריה:חברי הסנאט של ארצות הברית ממסצ'וסטס
קטגוריה:סנאטורים חברי המפלגה הפדרליסטית
קטגוריה:בוגרי אוניברסיטת הרווארד
קטגוריה:עורכי דין אמריקאים במאה ה-19
קטגוריה:שופטי בתי המשפט של מדינת מיין
קטגוריה:אמריקאים שנולדו ב-1764
קטגוריה:אמריקאים שנפטרו ב-1840
אלי אשמון

**אלי פורטר אשמון** (באנגלית: **Eli Porter Ashmun**; 24 ביוני 1770 – 10 במאי 1819) היה פוליטיקאי אמריקאי, איש המפלגה הפדרליסטית, שכיהן כחבר הסנאט של ארצות הברית וייצג את מדינת מסצ'וסטס בשנים 1816–1818.

## ביוגרפיה
אלי פורטר אשמון היה ילדם הבכור של ג'סטוס וקיזיה אשמון. הוא נולד ב-24 ביוני 1770 בסמוך לפורט אדוארד שבניו יורק, ומשם נמלטה משפחתו בשנת 1777 במהלך התקדמות כוחותיו הבריטיים של ג'ון בורגוין במהלך מערכת סרטוגה במלחמת העצמאות האמריקנית. המשפחה השתקעה בבלנדפורד שבמסצ'וסטס, שם ניהל אביו פונדק דרכים. השכלתו של אשמון הייתה מצומצמת למדי, אך הוא זכה להדרכה ולחניכה מצד תאודור סדג'וויק, שהעניק לו הכשרה משפטית. בסופו של דבר התקבל ללשכת עורכי הדין, ופתח את משרד עורכי הדין הראשון בבלנדפורד. הוא נישא ללוסי הוקר, בתו של ג'ון הוקר מנורת'המפטון, ונולדו להם חמישה ילדים.

בשנת 1807 קיבל אשמון תואר כבוד ממכללת מידלברי, ועבר לנורת'המפטון, שם המשיך לעסוק בעריכת דין.

בשנת 1807 נבחר אשמון לסנאט של מסצ'וסטס, וכיהן בו בשנים 1808–1810. בשנת 1816 היה חבר במועצת המושל של מסצ'וסטס. לאחר התפטרותו של הסנאטור כריסטופר גור, נבחר על ידי בית המחוקקים של המדינה להחליפו, וכיהן מה־12 ביוני 1816 ועד 10 במאי 1818. הוא נפטר ב-10 במאי 1819, ככל הנראה ממחלת לב, ונקבר בבית הקברות ברידג' סטריט שבנורת'המפטון.

אשמון היה אביו של  (1804–1870), שכיהן בבית הנבחרים של ארצות הברית, ושל ג'ון הוקר אשמון, ששימש כשותף במשרד עורכי הדין של אביו, ניהל במשך מספר שנים את בית הספר למשפטים של נורת'המפטון, ולימים היה למרצה בכיר ומשפיע בפקולטה למשפטים של אוניברסיטת הרווארד.

## קישורים חיצוניים
* 
* 

קטגוריה:אמריקאים ילידי מדינת ניו יורק
קטגוריה:חברי הסנאט של ארצות הברית ממסצ'וסטס
קטגוריה:סנאטורים חברי המפלגה הפדרליסטית
קטגוריה:בוגרי אוניברסיטת הרווארד
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1770
קטגוריה:אמריקאים שנפטרו ב-1819
קספר הו

**קספר וארץ טנזה הוּ** (בדנית: **Kasper Waarts Thenza Høgh**; נולד ב-6 בדצמבר 2000) הוא כדורגלן דני המשחק בעמדת החלוץ בבודה/גלימט מליגת העל הנורווגית ובנבחרת דנמרק.

## קריירת מועדונים
בדצמבר 2017 חתם הו על חוזה חדש בראנס מליגת העל הדנית. את הופעת הבכורה שלו בליגת העל הדנית ערך ב-15 באפריל 2018, בהפסד 0–3 לאודנסה. ב-29 ביולי 2020 הושאל לוואלור מליגת העל האיסלנדית עד סוף השנה.

ב-18 ביוני 2021 חתם הו על חוזה לשלוש שנים בהוברו IK מליגת המשנה הדנית.

ב-21 בינואר 2022 עבר הו לאולבורג מליגת העל הדנית וחתם על חוזה עד יוני 2026.

ב-18 בינואר 2023 הושאל הו לסטאבק מליגת העל הנורווגית, עם אופציית רכישה. ב-2 ביולי 2023, לאחר שכבש 8 שערים ב-14 משחקים, סטאבק מימשה את אופציית הרכישה והוא חתם במועדון עד סוף 2025.

ב-2 באוקטובר 2023 אושר כי הו חתם על חוזה בבודה/גלימט מליגת העל הנורווגית, שנכנס לתוקף בינואר 2024.

## קריירה בינלאומית
הו ייצג את נבחרות דנמרק הצעירות עד גיל 18 ועד גיל 19. ב-26 במרץ 2026 ערך הו הופעת בכורה בנבחרת דנמרק הבוגרת, בניצחון 4–0 על נבחרת מקדוניה הצפונית בחצי גמר פלייאוף העלייה למונדיאל 2026.

## תארים
**ראנרס**
* הגביע הדני: 2020/2021

**בודה/גלימט**
* ליגת העל הנורווגית: 2024

**אישיים**
* מלך השערים בליגה האירופית: 2024/2025 (במשותף)

## קישורים חיצוניים

## הערות שוליים

קטגוריה:כדורגלנים דנים
קטגוריה:חלוצי כדורגל דנים
קטגוריה:כדורגלני ראנס
קטגוריה:כדורגלני ואלור רייקיאוויק
קטגוריה:כדורגלני אולבורג
קטגוריה:כדורגלני סטאבק
קטגוריה:כדורגלני בודה/גלימט
קטגוריה:כדורגלני נבחרת דנמרק
קטגוריה:דנים שנולדו ב-2000
פטריק ברג

**פטריק ברג** (בנורווגית: **Patrick Berg**; נולד ב-24 בנובמבר 1997) הוא כדורגלן נורווגי המשחק בעמדת הקשר האחורי בבודה/גלימט מליגת העל הנורווגית, בה הוא גם משמש כקפטן, ובנבחרת נורווגיה.

## קריירת מועדונים
ברג נולד בבודה. הוא ערך את הופעת הבכורה שלו בבוגרים במדי בודה/גלימט ב-12 ביולי 2014, בהפסד 3–0 לאוד.

ב-20 בדצמבר 2021 חתם ברג בלאנס מהליגה הצרפתית על חוזה עד 2026.

ב-29 באוגוסט 2022 חזר ברג לבודה/גלימט מליגת העל הנורווגית וחתם על חוזה לחמש שנים.

## קריירה בינלאומית
ב-24 במרץ 2021 ערך ברג את הופעת הבכורה שלו בנבחרת נורווגיה, במשחק מוקדמות מונדיאל נגד גיברלטר.

## חיים אישיים
ברג בא ממשפחת כדורגלנים. אביו, יורגן, סבו, האראלד, דודיו, ארילד ורונאר, ודודו רבא קנוט ברג שיחקו כולם בבודה/גלימט. האראלד, יורגן ורונאר שיחקו גם בנבחרת נורווגיה.

## תארים
**בודה/גלימט**
* ליגת העל הנורווגית: 2020, 2021, 2023, 2024

**אישיים**
* שחקן השנה בליגת העל הנורווגית: 2021
* קבוצת העונה בליגה האירופית: 2024/2025
* שחקן החודש בליגת העל הנורווגית: יוני/יולי 2025

## קישורים חיצוניים

## הערות שוליים

קטגוריה:כדורגלנים נורווגים
קטגוריה:כדורגלני בודה/גלימט
קטגוריה:כדורגלני לאנס
קטגוריה:קשרי כדורגל
קטגוריה:כדורגלני נבחרת נורווגיה
קטגוריה:ילידי 1997
יוסטיין גונדרסן

**יוֹסְטֶיין מורסטאד גוּנְדֵרְסֶן** (בנורווגית: **Jostein Maurstad Gundersen**; נולד ב-2 באפריל 1996) הוא כדורגלן נורווגי המשחק בעמדת המגן בבודה/גלימט מליגת העל הנורווגית ובנבחרת נורווגיה.

## קריירת מועדונים
ב-2 בינואר 2024 עבר גונדרסן לבודה/גלימט, אלופת ליגת העל הנורווגית.

## קריירה בינלאומית
ב-5 ביוני 2024 ערך גונדרסן את הופעת הבכורה שלו בנבחרת נורווגיה, במשחק ידידות נגד קוסובו.

## תארים
**בודה/גלימט**
* ליגת העל הנורווגית: 2024

**אישיים**
* שחקן החודש בליגת העל הנורווגית: אפריל 2024

## קישורים חיצוניים

## הערות שוליים

קטגוריה:כדורגלנים נורווגים
קטגוריה:כדורגלני בודה/גלימט
קטגוריה:מגני כדורגל
קטגוריה:כדורגלני נבחרת נורווגיה
קטגוריה:ילידי 1996
יעקב קאפיל לנדמן

רבי **יעקב קאפל לאנדמן** היה רב חסידי ואדמו"ר בדור הרביעי של חסידות סטרליסק.

## ביוגרפיה
רבי יעקב קאפיל נולד בסטרליסק בשנת ה'ת"ר לאביו רבי צבי הירש לנדמן שהיה אב בית דין ואדמו"ר בסטרליסק. נישא לרעייתו מירל בת רבי משולם זוסיא ווייסבלום מנדבורנא.

רבותיו מהם למד ועל ידם נסמך להוראה, רבי יוסף באב"ד מטרנופול (מחבר ספר מנחת חינוך) והרב צבי הירש אורנשטין מלבוב.

בשנת ה'תר"ך התיישב בעיר טרנופול. רבי יעקס קאפיל נודע כבעל מנגן ובעל תפילה ואנשים רבים היו באים לשמוע את תפילותיו. נפטר בשנת ה'תרע"ט.

## חיבוריו
* **השיב לב אבות** -חיבור על פרקי אבות
* **תולדות יעקב** - על תהילים על דרך הדרש והקבלה
* **בית יעקב** - על מערכת כ"ב אותיות על דרך הקבלה (עדיין בכתב יד)

## בניו
* רבי נפתלי מצ'רנוביץ
* רבי לוי יצחק מטרנופול-ברוקלין

## קישורים חיצוניים
* 

## הערות שוליים

קטגוריה:אדמו"רים
קטגוריה:מחברי ספרות תורנית
קטגוריה:מחברי ספרי חסידות
קטגוריה:רבנים אוקראינים
קטגוריה:רבנים חסידים
קטגוריה:טרנופול: רבנים
קטגוריה:רבנים גליציאנים
אודין ביירטופט

**אודין לוראס בְּיֶירְטוּפְט** (בנורווגית: **Odin Luras Bjørtuft**; נולד ב-19 בדצמבר 1998) הוא כדורגלן נורווגי המשחק בעמדת הבלם בבודה/גלימט מליגת העל הנורווגית.

## קישורים חיצוניים

* Odin Bjørtuft at NFF

## הערות שוליים

קטגוריה:כדורגלנים נורווגים
קטגוריה:כדורגלני בודה/גלימט
קטגוריה:בלמי כדורגל
קטגוריה:ילידי 1998
Blow Away

**"Blow Away"** הוא שיר מאת המוזיקאי האנגלי ג'ורג' האריסון. השיר הוא חלק מהאלבום *[[George Harrison (אלבום)|George Harrison]]* משנת 1979 והוא הסינגל המוביל בו. השיר הוא אחת ההקלטות הפופולריות ביותר של האריסון מקריירת הסולו שלו והוא הופיע באלבומי האוסף *[[Best of Dark Horse 1976–1989]]* ו-*[[Let It Roll: Songs by George Harrison]]*.

באוטוביוגרפיה שלו טען האריסון שהשיר נבע מתחושות של תסכול וחוסר יכולת כתוצאה מדליפה מגג ביתו. בעודו צופה בגשם שוטף מבניין חיצוני באחוזתו הבין שבעצם כניעתו לבעיה הוא רק החמיר אותה. בנוסף, הוא מציין שלמרות שבהתחלה הרגיש מודע לעצמו לגבי השיר, וחשב שהוא "כל כך ברור מאליו", השיר "גדל עליו" כשהקליט אותו.

השיר הגיע למקום ה-51 במצעד הסינגלים הבריטי, הופעת הסינגל הראשונה שלו במצעד מאז "You" בשנת 1975. הסינגל הגיע למקום ה-16 וה-7 בהתאמה בארצות הברית ובקנדה.

## קישורים חיצוניים

## הערות שוליים

קטגוריה:שירים באנגלית
קטגוריה:שירי פופ רוק
קטגוריה:שירי רוק קל
קטגוריה:שירי ג'ורג' האריסון
פרדריק סייבולד

**פרדריק סְיֶיבוֹלְד** (בנורווגית: **Fredrik Sjøvold**; נולד ב-17 באוגוסט 2003) הוא כדורגלן נורווגי המשחק בעמדת הקשר בבודה/גלימט מליגת העל הנורווגית.

## קריירת מועדונים
סייבולד שיחק במחלקת הנוער של רוזנבורג, אך בחר לשחק בטילר IL מהליגה הנורווגית השלישית כדי לצבור ניסיון בבוגרים. בינואר 2022 חתם בבודה/גלימט מליגת העל הנורווגית על חוזה עד 2025.

את הופעת הבכורה המקצועית שלו בליגת העל הנורווגית ערך ב-23 ביולי 2022, כשנכנס כמחליף בניצחון 5–0 על יירב.

## תארים
**בודה/גלימט**
* ליגת העל הנורווגית: 2023, 2024

**אישיים**
* השחקן הצעיר של החודש בליגת העל הנורווגית: ספטמבר 2024

## קישורים חיצוניים

## הערות שוליים

קטגוריה:כדורגלנים נורווגים
קטגוריה:כדורגלני בודה/גלימט
קטגוריה:קשרי כדורגל
קטגוריה:נורווגים שנולדו ב-2003
תת-המזכיר הקבוע לענייני הגנה

**תת־המזכיר הקבוע לענייני הגנה** (באנגלית: **Permanent Under-Secretary of State for Defence**, בקיצור: **PUS**) הוא הפקיד האזרחי הבכיר ביותר במשרד ההגנה של הממלכה המאוחדת. זהו תפקיד בכיר בשירות המדינה הבריטי (Civil Service), המקביל למנכ"ל משרד ממשלתי, והוא נחשב היועץ האזרחי הראשי לממשלת בריטניה בתחום ההגנה.

המזכיר הקבוע עומד בראש המנגנון האזרחי של משרד ההגנה, משמש כחשב הכללי של המשרד (Departmental Accounting Officer), וחבר במועצת ההגנה (Defence Council) ובמועצת ההנהלה (Defence Board).

המזכיר הקבוע לענייני הגנה כפוף למזכיר הקבינט וראש שירות המדינה ("Head of the Civil Service"). בשל תפקידו כחשב הכללי של המשרד, הוא נושא באחריות ישירה לפרלמנט על שימוש בכספי ציבור, ובכך משמש גורם מפתח בממשק שבין הדרג המדיני, הדרג הצבאי והמערכת האזרחית.

מאז הקמת משרד ההגנה המודרני בשנת 1964, משמש התפקיד נדבך מרכזי בהבטחת שיתוף פעולה בין פיקוד הצבא לדרג הממשלתי־אזרחי.

## אחריות ותפקידים
המזכיר הקבוע נושא באחריות רחבה הכוללת:
* **הובלת תחום ההגנה** – שותפות עם ראש מטה ההגנה (Chief of the Defence Staff" – CDS") בקביעת אסטרטגיה ובניהול המערכת הביטחונית.
* **קביעת אסטרטגיה** – עיצוב האסטרטגיה הכוללת של משרד ההגנה, לרבות האסטרטגיה הארגונית, בהתאם להנחיות השרים ובשיתוף עם ה־CDS.
* **ניהול המשרד והמערכת האזרחית** – עמידה בראש משרד ההגנה ומנגנון שירות המדינה שבו, כולל ניהול ארגוני, כוח אדם ותפעול.
* **ייעוץ מדיני** – מתן ייעוץ למדינאים בנושאי מדיניות ביטחון והובלת הקשרים עם משרדי ממשלה אחרים.
* **ניהול תקציבי ומשאבים** – מימוש מלוא סמכויות החשב הכללי, לרבות האצלת סמכויות כספיות וארגוניות לעמיתים בכירים, תוך אחריות אישית לפרלמנט על שימוש יעיל וחסכוני במשאבי ההגנה.

## הערות שוליים

קטגוריה:ממשלת בריטניה
קטגוריה:משרד ההגנה (הממלכה המאוחדת)
סונדרה ברונסטאד פט

**סונדרה ברונסטאד פט** (בנורווגית: **Sondre Brunstad Fet**; נולד ב-17 בינואר 1997) הוא כדורגלן נורווגי המשחק בעמדת הקשר בבודה/גלימט מליגת העל הנורווגית.

## קריירת מועדונים
ברונסטאד פט החל את הקריירה בסיקילבן, ומשם הצטרף ב-2013 לאולסון. את הופעת הבכורה שלו בליגת העל הנורווגית ערך באוגוסט 2014.

ב-29 במאי 2020 הושאל ברונסטאד פט לבודה/גלימט מליגת העל הנורווגית לעונת אחת. ב-27 באוקטובר 2020 חתם על חוזה קבוע במועדון עד 2023.

## קריירה בינלאומית
ברונסטאד פט שיחק בנבחרת נורווגיה עד גיל 18.

## תארים
**אולסון**
* ליגת המשנה הנורווגית: 2019

**בודה/גלימט**
* ליגת העל הנורווגית: 2020, 2021, 2023, 2024

## קישורים חיצוניים

## הערות שוליים

קטגוריה:כדורגלנים נורווגים
קטגוריה:כדורגלני בודה/גלימט
קטגוריה:קשרי כדורגל
קטגוריה:ילידי 1997
אולה דידריק בלומברג

**אולה דידריק בלומברג** (בנורווגית: **Ole Didrik Blomberg**; נולד ב-12 ביוני 2000) הוא כדורגלן נורווגי המשחק בעמדת הקיצוני בבודה/גלימט מליגת העל הנורווגית.

## קריירת מועדונים
בלומברג שיחק ב־Gneist IL בליגות הנמוכות לפני שעבר לאוסנה. הוא סייע לאוסנה לעלות מהליגה הנורווגית השלישית לליגת המשנה הנורווגית ב-2019. לאחר שהציג יכולת טובה, נרכש על ידי בראן, וערך את הופעת הבכורה שלו בליגת העל הנורווגית באוקטובר 2020 נגד מולדה.

ב-13 בינואר 2025 עבר בלומברג מבראן לבודה/גלימט, שגם היא משחקת בליגת העל הנורווגית.

## תארים
**בראן**
* ליגת המשנה הנורווגית: 2022
* הגביע הנורווגי: 2022

## קישורים חיצוניים

## הערות שוליים

קטגוריה:כדורגלנים נורווגים
קטגוריה:כדורגלני בודה/גלימט
קטגוריה:נורווגים שנולדו ב-2000
סונדרה אוקלנד

**סונדרה אוקלנד** (בנורווגית: **Sondre Auklend**; נולד ב-10 ביוני 2003) הוא כדורגלן נורווגי המשחק בעמדת הקשר בבודה/גלימט מליגת העל הנורווגית.

## קריירת מועדונים
אוקלנד שיחק במחלקת הנוער של וידאר, ובגיל 11 עבר לוויקינג. ב-1 באוגוסט 2018 חתם על חוזה ראשון במועדון.

ב-15 במאי 2020 קודם לסגל הקבוצה הבוגרת בוויקינג וחתם על חוזה לשלוש שנים. את הופעת הבכורה שלו בליגת העל הנורווגית ערך ב-16 ביוני 2020 בהפסד 4–2 לבודה/גלימט.

ב-9 באוגוסט 2021 הושאל עד סוף העונה לאוסנה מליגת המשנה הנורווגית. ב-8 בדצמבר 2021 האריך את חוזהו בוויקינג עד סוף 2024. במאי 2023 הושאל ליירב מליגת המשנה הנורווגית, וחזר לוויקינג באוגוסט 2023.

ב-10 באוגוסט 2024 חתם אוקלנד על חוזה לארבע שנים בבודה/גלימט מליגת העל הנורווגית.

## חיים אישיים
אחיו, וטלה אוקלנד, הוא גם כדורגלן.

## תארים
**בודה/גלימט**
* ליגת העל הנורווגית: 2024

## קישורים חיצוניים

## הערות שוליים

קטגוריה:כדורגלנים נורווגים
קטגוריה:כדורגלני בודה/גלימט
קטגוריה:קשרי כדורגל
קטגוריה:נורווגים שנולדו ב-2003
יוליאן פאיה לונד

**יוליאן רקדאל פַאיֶה לוּנְד** (בנורווגית: **Julian Rekdahl Faye Lund**; נולד ב-20 במאי 1999) הוא כדורגלן נורווגי המשחק בעמדת השוער בבודה/גלימט מליגת העל הנורווגית.

## קריירת מועדונים
פאיה לונד החל את הקריירה ב-אופסאל ובאמצע עונת 2015 הצטרף לרוזנבורג.

ב-2017 הושאל ללבנגר מהליגה הנורווגית הראשונה (OBOS-ligaen), וההשאלה הוארכה לעונת 2018. ב-2019 הושאל למיונדאלן מליגת העל הנורווגית. ב-2021 הושאל להאם-קאם מהליגה הנורווגית הראשונה.

ב-2022 חתם בבודה/גלימט מליגת העל הנורווגית.

## קישורים חיצוניים

## הערות שוליים

קטגוריה:כדורגלנים נורווגים
קטגוריה:כדורגלני רוזנבורג
קטגוריה:כדורגלני האמארקאמארטנה
קטגוריה:כדורגלני בודה/גלימט
קטגוריה:נורווגים שנולדו ב-1999
אולריק סאלטנס

**אוּלְרִיק סַאלְטְנֶס** (בנורווגית: **Ulrik Saltnes**; נולד ב-10 בנובמבר 1992) הוא כדורגלן נורווגי המשחק בעמדת הקשר בבודה/גלימט מליגת העל הנורווגית.

## קריירת מועדונים
סאלטנס נולד בברונוייסונד. הוא ערך את הופעת הבכורה שלו בבוגרים בברונוייסונד ב-2010 בליגה הנורווגית השלישית.

ב-2011 הצטרף לבודה/גלימט ששיחקה אז בליגת המשנה הנורווגית. את הופעת הבכורה שלו בקבוצה הבוגרת ערך ב-15 באפריל 2012 מול אלטא בליגת המשנה הנורווגית.

ב-22 ביולי 2021 הבקיע את שערו האירופי הראשון בניצחון 3–0 על ואלור במוקדמות הקונפרנס ליג.

ב-10 באפריל 2025 כבש סאלטנס צמד בניצחון ההיסטורי 2–0 על לאציו ברבע גמר הליגה האירופית 2024/2025. ב-17 באפריל 2025 ניצחה בודה/גלימט את לאציו בדו-קרב פנדלים ועברה לשלב חצי הגמר, ובכך הפכה למועדון הנורווגי הראשון שמגיע לחצי גמר מפעל אירופי.

ב-1 במאי 2025 כבש שער נוסף נגד טוטנהאם הוטספר בהפסד 1–3 במשחק הראשון של חצי גמר הליגה האירופית.

## תארים
**בודה/גלימט**
* ליגת העל הנורווגית: 2020, 2021, 2023, 2024
* ליגת המשנה הנורווגית: 2017

## קישורים חיצוניים

## הערות שוליים

קטגוריה:כדורגלנים נורווגים
קטגוריה:כדורגלני בודה/גלימט
קטגוריה:קשרי כדורגל
קטגוריה:ילידי 1992
אנדראס הלמרסן

**אנדראס קלאוסן הֶלְמֵרְסֶן** (בנורווגית: **Andreas Klausen Helmersen**; נולד ב-15 במרץ 1998) הוא כדורגלן נורווגי המשחק בעמדת החלוץ בבודה/גלימט מליגת העל הנורווגית.

## קריירת מועדונים
### רוזנבורג
הלמרסן קודם לקבוצה הבוגרת של רוזנבורג ב-2015. את הופעת הבכורה הרשמית שלו ערך באפריל 2015 במשחק גביע נגד ווקו.

בפברואר 2018 חתם על חוזה חדש לשלוש שנים ברוזנבורג, ומספר ימים לאחר מכן הושאל לראנהיים מליגת העל הנורווגית למשך שארית העונה.

בתחילת עונת 2019 הושאל שוב, הפעם לאוד מליגת העל הנורווגית. פחות מחודש לאחר שהצטרף, נפצע במשחק טרום עונה ונעדר עד סוף העונה, ולא שיחק אף משחק רשמי במדי אוד.

### ראופוס, הוד, אגרסונד ובודה/גלימט
לאחר היעדרות של כשנתיים עקב פציעות, בינואר 2021 חתם הלמרסן על חוזה לשלוש שנים בראופוס מהליגה הנורווגית הראשונה. במחצית השנייה של עונת 2022 הושאל להוד מהליגה הנורווגית השנייה.

בינואר 2024 חתם לשנתיים באגרסונד, גם היא מהליגה הנורווגית הראשונה.

ב-17 ביולי 2024, לאחר שישה חודשים בלבד באגרסונד, הצטרף לבודה/גלימט מליגת העל הנורווגית.

## תארים
**רוזנבורג**
* ליגת העל הנורווגית: 2017
* הגביע הנורווגי: 2015, 2016

**בודה/גלימט**
* ליגת העל הנורווגית: 2024

**אישיים**
* שחקן החודש בליגה הנורווגית הראשונה: מאי 2024

## קישורים חיצוניים

## הערות שוליים

קטגוריה:כדורגלנים נורווגים
קטגוריה:כדורגלני בודה/גלימט
קטגוריה:חלוצי כדורגל
קטגוריה:ילידי 1998
שטפן חאלואופק

**שטפן חַאלוֹאוּפֶּק** (בצ'כית: **Štěpán Chaloupek**; נולד ב-8 במרץ 2003) הוא כדורגלן צ'כי המשחק בעמדת הבלם בסלביה פראג מליגת העל הצ'כית.

## קריירת מועדונים
חאלואופק גדל בטפליצה ושימש כקפטן קבוצת הנוער עד גיל 19.

את הופעת הבכורה שלו בבוגרים ערך בעונת 2021/2022 בגביע הצ'כי. את הופעת הבכורה שלו בליגת העל הצ'כית ערך בנובמבר 2021 במדי טפליצה. בעונת 2022/2023 הפך לשחקן הרכב קבוע בקבוצה.

בינואר 2024 הוכרז כי חאלואופק חתם על חוזה לארבע שנים בסלביה פראג מליגת העל הצ'כית, החל מ-30 ביוני 2024. לאחר עונת 2023/2024 זכה בתואר "שחקן העונה" של טפליצה.

## קריירה בינלאומית
חאלואופק משחק בנבחרת צ'כיה עד גיל 21. הוא סייע לנבחרת להעפיל לאליפות אירופה עד גיל 21 לשנת 2025.

## קישורים חיצוניים

## הערות שוליים

קטגוריה:כדורגלנים צ'כים
קטגוריה:כדורגלני סלביה פראג
קטגוריה:בלמי כדורגל
קטגוריה:צ'כים שנולדו ב-2003
תומאש חורי

**תומאש חוֹרִי** (בצ'כית: **Tomáš Chorý**; נולד ב-26 בינואר 1995) הוא כדורגלן צ'כי המשחק בעמדת החלוץ בסלביה פראג מליגת העל הצ'כית ובנבחרת צ'כיה.

## קריירת מועדונים
חורי שיחק בסיגמה אולומואוץ מליגת העל הצ'כית ובליגת המשנה הצ'כית מ-2014 עד 2018.

בינואר 2018 חתם בוויקטוריה פלזן מליגת העל הצ'כית. ב-15 במאי 2022 זכה עם הקבוצה באליפות השנייה שלו. בנובמבר 2022 כבש צמד במשחק בליגת האלופות נגד ברצלונה. באפריל 2024 חתם על הארכת חוזה במועדון עד 2027.

ב-5 באוקטובר 2020 הושאל לקבוצה הבלגית זולטה ורכם מליגת העל הבלגית, שם כבש ארבעה שערים בעונת 2020/2021.

ב-3 ביולי 2024 חתם על חוזה בסלביה פראג מליגת העל הצ'כית עד 30 ביוני 2027.

ב-7 באוגוסט 2025 הושעה על ידי ועדת המשמעת של ה-LFA לשישה משחקים לאחר שפגע בשוער מילאן חצ'ה במשחק חוץ נגד סלובאצקו.

## קריירה בינלאומית
את הופעת הבכורה שלו בנבחרת צ'כיה הבוגרת ערך ב-20 בנובמבר 2023 במשחק מוקדמות יורו 2024 נגד מולדובה, בו כבש את שערו הראשון במדי הנבחרת.

## תארים
**ויקטוריה פלזן**
* ליגת העל הצ'כית: 2017/18, 2021/22

## קישורים חיצוניים

## הערות שוליים

קטגוריה:כדורגלנים צ'כים
קטגוריה:כדורגלני סיגמה אולומוץ
קטגוריה:כדורגלני ויקטוריה פלזן
קטגוריה:כדורגלני זולטה ורכם
קטגוריה:כדורגלני סלביה פראג
קטגוריה:חלוצי כדורגל צ'כים
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:ילידי 1995
מיכל סאדילק

**מיכל סאדילק** (בצ'כית: **Michal Sadílek**; נולד ב-31 במאי 1999) הוא כדורגלן צ'כי המשחק בעמדת הקשר בסלביה פראג מליגת העל הצ'כית ובנבחרת צ'כיה.

## קריירת מועדונים
סאדילק עבר לשחק בנוער של פ.ס.וו ב-2015. את הופעת הבכורה המקצוענית שלו ערך ב-4 בנובמבר 2016 בליגה ההולנדית הראשונה במדי יונג פ.ס.וו מול הלמונד ספורט.

ב-7 באוגוסט 2021 הושאל לטוונטה מליגת העל ההולנדית. ב-19 באפריל 2022 הפכה ההשאלה לקבועה, וסאדילק חתם על חוזה לשנתיים.

ב-2 ביוני 2025 חתם סאדילק על חוזה בסלביה פראג מליגת העל הצ'כית עד יוני 2028.

## קריירה בינלאומית
סאדילק ייצג את צ'כיה בכל רמות הנוער, וזומן לראשונה לסגל הבוגר במאי 2019. הוא נכלל בסגל הנבחרת ליורו 2020 לאחר שהיה במקור אחד מארבעת השחקנים הנוספים שזומנו בצל עונתו של אונדריי קודלה.

את הופעת הבכורה שלו בנבחרת הבוגרת ערך ב-4 ביוני 2021, בהפסד 0–4 לאיטליה.

הוא נבחר לסגל ליורו 2024 אך נאלץ לפרוש לפני הטורניר לאחר שנפצע ברגלו כשנפל מתלת-אופן.

## תארים
**אישיים**
* נבחרת הטורניר של טורניר טולון: 2017
* כדורגלן החודש בליגת העל ההולנדית: אוגוסט 2023

## קישורים חיצוניים

## הערות שוליים

קטגוריה:כדורגלנים צ'כים
קטגוריה:כדורגלני פ.ס.וו. איינדהובן
קטגוריה:כדורגלני טוונטה
קטגוריה:כדורגלני סלביה פראג
קטגוריה:קשרי כדורגל צ'כים
קטגוריה:כדורגלני נבחרת צ'כיה
קטגוריה:כדורגלני יורו 2020
קטגוריה:צ'כים שנולדו ב-1999